Ռոլանդո Մանդրագորա

Ռոլանդո Մանդրագորա (իտալերեն՝ Rolando Mandragora, հունիսի 29, 1997(1997-06-29), Նեապոլ, Իտալիա), իտալացի պրոֆեսիոնալ ֆուտբոլիստ։ Ներկայումս հանդես է գալիս Ուդինեզեի և Իտալիայի ազգային հավաքականի կազմում։ Խաղում է հենակետային կիսապաշտպանի դիրքում։


== Ակումբային կարիերա ==


=== Ջենոա ===
Մանդրագորան Ջենոայի ակադեմիայի սան է։ Իր պրոֆեսիոնալ դեբյուտը նշեց 2014 թվականի հոկտեմբերի 29-ին՝ Յուվենտուսի դեմ խաղում։ 2015 թվականի հուլիսի 24-ին Մանդրագորան վարձավճարով միացավ Պեսկարային։ Իր դեբյուտը ակումբի կազմում նշեց օգոստոսի 9-ին՝ փոխարինման մտնելով Զյուդտիրոլի դեմ Իտալիայի գավաթի խաղում։ Առաջին հանդիպումը թիմի մեկնարկային կազմում անցկացրեց սեպտեմբերի 19-ին՝ Բարիի դեմ խաղում։ Նոյեմբերի 20-ին Մանդրագորան գոլային փոխանցման հեղինակ դարձավ Ավելինոյի դեմ խաղում՝ օգնելով Պեսկարային հաղթել 3-2 հաշվով։


=== Յուվենտուս ===
2016 թվականի հունվարի 19-ին Մանդրագորան 5 տարվա պայմանագիր կնքեց Յուվենտուսի հետ, ինչից հետո վարձավճարով վերադարձավ Պեսկարա։ Ակումբի կազմում անցկացրած 27 խաղերից հետո իտալացին 2016-17 մրցաշրջանում վերադարձավ Յուվենտուս՝ ստանալով 38 համարի մարզաշապիկը։ Իր դեբյուտը նշեց 2017 թվականի ապրիլի 23-ին՝ փոխարինելով Կլաուդիո Մարկիզիոյին Ջենոայի դեմ խաղում։
2017 թվականի օգոստոսի 5-ին Մանդրագորան 1 տարվա վարձավճարով տեղափոխվեց Կրոտոնե։ Իր դեբյուտը նշեց օգոստոսի 12-ին՝ փոխարինման մտնելով Իտալիայի գավաթի Պյաչենցայի դեմ խաղում։ Առաջին հանդիպումը թիմի մեկնարկային կազմում անցկացրեց օգոստոսի 20-ին՝ Միլանի դեմ խաղում։ Իր առաջին գոլը պրոֆեսիոնալ կարիերայում խփեց սեպտեմբերի 24-ին՝ Բենևենտոյի դեմ խաղում։ 2018 թվականի փետրվարի 10-ին իտալացին գոլ խփեց Ատալանտայի դեմ խաղում, իսկ հանդիպումն ավարտվեց 1-1 հաշվով։ Կրոտոնեի կազմում Մանդրագորան անցկացրեց 37 հանդիպում՝ դառնալով 2 գոլի և 1 գոլային փոխանցման հեղինակ։


=== Ուդինեզե ===
2018 թվականի հուլիսի 2-ին Մանդրագորան 4 տարվա պայմանագիր կնքեց Ուդինեզեի հետ։ Ակումբը նրա համար վճարեց 20 միլիոն եվրո։ Իր դեբյուտը Ուդինեզեի կազմում նշեց օգոստոսի 11-ին՝ Իտալիայի գավաթի Բենևենտոյի դեմ խաղում։ Իր առաջին գոլը Մանդրագորան խփեց դեկտեմբերի 22-ին՝ Ֆրոզինոնեի դեմ խաղում։ Դեկտեմբերի 29-ին իտալացին հեռացվեց խաղադաշտից Կալյարիի դեմ խաղում՝ կարմիր քարտ ստանալով հանդիպման 79-րդ րոպեին։ 2019 թվականի ապրիլի 7-ին նա գոլ խփեց Էմպոլիի դեմ խաղում՝ օգնելով իր թիմին հաղթել 3-2 հաշվով։ 2018-19 մրցաշրջանում Մանդրագորան անցկացրեց 36 հանդիպում՝ դառնալով 3 գոլի և 1 գոլային փոխանցման հեղինակ։
2019 թվականի օգոստոսի 18-ին Մանդրագորան դուբլ ձևակերպեց Իտալիայի գավաթի Զյուդտիրոլի դեմ խաղում։


== Միջազգային կարիերա ==
Մանդրագորան ներկայացրել է Իտալիան բոլոր տարիքային երիտասարդական հավաքականներում։ 2017 թվականին նա որպես Մ20 հավաքականի ավագ մասնակցեց աշխարհի առաջնությանը՝ անցկացնելով 6 հանդիպում, իսկ Իտալիան զբաղեցրեց 3-րդ հորիզոնականը մրցաշարում՝ 3-րդ տեղի համար խաղի հետխաղյա 11-մետրանոցների հարվածաշարում հաղթելով Ուրուգվային։ 2019 թվականի հունիսին Մանդրագորան մասնակցեց Եվրոպայի Մ21 առաջնությանը՝ անցկացնելով 3 հանդիպում, սակայն Իտալիան դուրս մնաց մրցաշարի խմբային փուլից։
Իտալիայի ազգային հավաքական Մանդրագորան առաջին անգամ հրավիրվեց 2018 թվականի մայիսի 19-ին՝ Սաուդյան Արաբիայի, Ֆրանսիայի և Նիդերլանդների դեմ խաղերի համար։ Իր դեբյուտը ազգային հավաքականում նշեց հունիսի 1-ին՝ մեկնարկային կազմում խաղադաշտ դուրս գալով Ֆրանսիայի դեմ ընկերական խաղում։


== Կարիերայի վիճակագրություն ==


=== Ակումբային վիճակագրություն ===
2020 թվականի հունվարի 17-ի դրությամբ


=== Միջազգային վիճակագրություն ===
2020 թվականի հունվարի 17-ի դրությամբ


== Նվաճումներ ==


=== Ակումբային ===
Յուվենտուս

Սերիա A. 2016–17
Իտալիայի գավաթ. 2016–17


== Ծանոթագրություններ ==


== Արտաքին հղումներ ==
Մանդրագորայի պաշտոնական Ֆեյսբուքի էջը
Մանդրագորայի պաշտոնական Ինստագրամի էջը
Մանդրագորան transfermarkt-ում
Մանդրագորան soccerbase.com-ում
Մանդրագորան WhoScored.com կայքում
Մանդրագորան Սերիա A-ի պաշտոնական կայքում Archived 2020-07-22 at the Wayback Machine.
Մանդրագորան ՈՒԵՖԱ-ի պաշտոնական կայքում